થ્રૂઆઉટ ફિલ્મમાં ડિરક્ટર સતત એવું બતાવવા મથ્યા કરે છે કે આ જુવો, આ છે આજની આધુનિક નારી. એ સિગારેટ ફૂંકે છે, દારૂ પીવે છે, ગાળ બોલે છે, વગેરે. બીજા શબ્દોમાં, આ બધું સહજ લાગવાને બદલે પ્રયાસપૂર્વક થયું છે. એક જ આશય છેઃ પ્રેક્ષકના ડોળા સતત પહોળા રહેવા જોઈએ, ભ્રમરો સતત ઊંચકાયેલી રહેવી જોઈએ. જેમ કે ચારેવ બહેનપણી સતત મજાકમસ્તી કરે છે, ગ્રુપ હગ કરે છે, સેક્સ વિશે વાતો કરે છે, ગાળો બોલે છે, લગ્ન તથા સંયુક્ત કુટુંબની, મૅરેજની ખિલ્લી ઉડાડે છે.